Us recordo que ERC ha optat pel NO a l'Estatut com a opció preferent però no pas exclusiva i, per tant, reconeix el vot en blanc i el VOT NUL POLÍTIC com a opcions vàlides de rebuig a l'Estatut al referèndum del 18-J. Tanmateix, no són el mateix les bases d'ERC (uns 20.000) que la massa electoral d'ERC (uns 650.000) i dins d'aquests encara hi ha molta gent partidària del vot nul. Així com també em consta que dins l'EI certs sectors, encara que no majoritaris, mantenen l'aposta pel vot nul que en un principi es va arribar a plantejar com a opció definitiva, us enrecordeu d'això... Cal a més sumar entitats com la Plataforma pel Dret de Decidir que també recolza la validesa del vot nul i altres entitats com la Campanya Vota Nul Vota Lliure (www.votaindependencia.org) i la Campanya Vota Som Una Nació! que faran del vot nul polític opció única de cara al referèndum així com el partit Estat Català (www.estat-catala.org)... Amb tot això vull fer un reflexió en 2 sentits. En primer lloc a molts usuaris que esteu fent ja aquests dies propaganda pel NO com a opció unitària única sense tenir en compte que molts independentistes votarem nul, i en segon lloc a tots aquells companys que creiem en el vot nul polític com a millor opció per respondre el 18-J , a ells els dic que no tirin enrere, que es carreguin de raons i que continuin donant suport i divulgant el vot nul polític com a opció digna i crítica de l'independentisme català. ENDAVANT AMB EL VOT NUL INDEPENDENTISTA COMPANYS! NO AL PENSAMENT ÚNIC! VISCA CATALUNYA LLIURE! 
Jo ho sento molt, però l'únic vot que pot fer evitar que és legitimi i aprovi aquest fastic d'Estatut d'en Mas i ZP és el NO. 
El vot nul no legitima aquest estatut. Millor dit, el nul no legitima CAP estatut. El nul que proposa la plataforma del vot per la independència només legitima la mateixa independència. 
No el legitima perquè és un vot nul polític, però el nul no s'hi enfronta directament. El vot No és tan polític o més que el vot nul que voleu fer, ja que s'enfronta directament emb l'estatut. El vot nul no pot plantejar res després del referèndum, ja que no deixa clar el missatge i tampoc és un vot actiu. Salut!
El no tampoc planteja res després del referèndum, i si planteja alguna cosa és reclamar un altre estatutet, en aquest cas el del 30S, o bé planteja quedar-se amb l'estatut actual. El vot nul, si el missatge és clar, i no xorrades com la que volia posar Erc, és un cop molt fort. I és un vot més que actiu, ja que és un vot convençudíssim i amb un objectiu clar. 
Jo respecto el vot nul, i no li nego en cap cas el caràcter polític, però hi ha un aspecte que em sembla que és indiscutible: i és que el vot negatiu planteja un pols directe amb el vot positiu, ja que si guanya el vot negatiu l'estatut no s'aprova, en comptes el vot nul és una tercera via que no té valor jurídic ni capacitat per a derrotar el vot positiu. És en aquest sentit que el vot nul no és actiu, no pas en el valor polític. En tot cas, el vot negatiu no planteja una alternativa clara després del referèndum, perquè els que l'exerciriem pensem que hem de tombar la proposta per a poder plantejar una alternativa a l'estatut. És obvi que jo soc independentista, i el dia en que es planteji un referèndum per la independència votaré SI, vot que compartirem tots els usuaris. Tanmateix no puc imaginar-me la consecució de la independència a través d'uns vots sense valor jurídic i sense un partit polític i/o organització important que les pugui capitalitzar i reconduir-los cap a un procés. És més, com que el vot nul no té valor jurídic, s'està obrint les portes a l'aprovació de l'estatut i, per tant, a la culminació d'aquest projecte autonomista. Aquest és un aspecte que ens hauria de fer pensar en l'autèntic valor del vot nul, ja que l'aprovació d'aquest estatut només significarà el tancament de qualsevol altra procés de canvi en el nostre status quo nacional. Que el vot negatiu vol l'aprovació d'un altre estatut és una apreciació teva, no pas meva ni de la majoria dels independentistes que el plantejem. Salut! 
En tot cas, el vot negatiu no planteja una alternativa clara desprésdel referèndum, perquè els que l'exerciriem pensem que hem de tombar laproposta per a poder plantejar una alternativa a l'estatut D'acord. O sigui que l'objectiu del no, és tombar l'estatut, però no té cap alternativa clara després entenc oi? Llavors a part de tombar l'estatut, quin objectiu té el no? Aquesta pregunta fa 2 mesos que la faig i ningú me la sap respondre clarament. Bé perdó, ningú no, els del PP el tenen molt clar l'objectiu: quedar-nos amb l'estatut actual. I els d'Erc també, l'estatutet del 30S. Com comprendràs, com a independentista que no vol tornar a sentir parlar d'estatuts, cap de les dues opcions em satisfà. 
El que no ho vol entendre ets tu. Quan et dic que no planteja una alternativa em refereixo a que el referèndum no és sobre quin volem que sigui el futur polític de Catalunya, senzillament es limita a plantejar una pregunta concreta sobre un estatut molt concret. Així doncs, entenc que no pot existir CAP alternativa post-estatut si s'aprova aquest estatut, per tant el que cal és tombar-lo. 
Doncs si pretens convèncer la gent perquè voti no dient que l'únic objectiu és tombar l'estatut Mas-ZP no crec que trobis gaires adeptes. Em sembla molt bé que volgueu tombar l'estatut, però expliqueu què passarà després perquè sinó només expliqueu de la missa la meitat. A catalunya no li serveix de res tombar l'estatut si després no sap què vol. 
Juas! Els arguments del NO han convençut a la immensa majoria de la militància d'Esquerra fins al punt de tombar una proposta de l'Executiva. Jo no busco adeptes, jo senzillament estic parlant de política amb tu sobre unfet concret, i ja t'he dit que respecto el vot nul i no li nego el caràcter polític, però t'estic intentant mostrar els meus arguments a favor del NO. Res més en aquest aspecte. L'error de base que comets és el d'intentar reivindicar la independència mitjançant un vot en referèndum que no té res a veure amb la independència. Com que estem d'acord en que aquest estatut no només no significa cap avenç per Catalunya sinó que suposa un pas endarrera, hi hem de votar en contra. Si aquest estatut surt legitimat del referèndum se'ns tancaran totes les portes per a plantejar qualsevol alternativa, ja sigui un altre estatut o la independència. Per aquest motiu l'hem de tombar, ja que d'aquesta manera mantenim la porta oberta a un debat que ens afavoreix com a moviment. El vot nul no planteja cap pols directe contra l'estatut, ja que jurídicament el vot nul no compta i, per tant, no resta vots al SI. El vot NO no planteja alternativa, així com tampoc el planteja el vot nul, ja que l'alternativa a l'estatut de la Moncloa serà possible en tant que l'estaut fracassi. Espero que ho entenguis perquè ja no sé de quina altra manera dir-ho... Salut! 
T'has fixat que l'únic argument que dones pel no, son els atacs contra el nul? Et pregunto per les sortides del NO, i només fas que atacar el NUL. De totes maneres llegint "ja sigui un altre estatut o la independència " ja en tinc prou per descartar aquest vot. Ens pregunteu als pro-nul com volem aconseguir la independència amb el vot nul. T'en adones que la mateixa pregunta es pot aplicar al no? No vull tornar a entrar al mateix circ dels estatuts. Ja se'ns (se us) han rifat prou aquesta vegada. Que no n'hem (n'heu) tingut prou? Amb mi no hi compteu per fer nous estatuts, per tant, permet-me que em desmarqui d'una opció que reivindica estatuts. La reivindicació del vot per la independència en un referèndum estatutari, que segons el teu parè "no toca", t'has preguntat quan arribarà amb el sistema estatutari espanyol? T'has plantejat que els espanyols mai, MAI (si clar, demà també pot caure un meteorit i endur-se'ns a tots, però parlem de la realitat i de probabilitats), ens donaran el dret a reclamar la independència en un referèndum? Així doncs, quina possibilitat ens queda? Una, fer manifestacions, que estan molt bé per pujar l'autoestima, o dues, reivindicar-la en un referèndum d'ampliació de l'autogovern, tres.... (cadascú que pensi el que vulgui). Tens raó, el vot nul jurídicament no compta. Saps que jurídicament demanar la separació d'espanya és il·legal? Saps que exhibir una estelada és jurídicament exhibir una bandera anticonstitucional (si si, igual que un pollastre per molta ràbia que ens pugui fer encara que siguin per significats totalment oposats) Oi que no deixaràs d'exhibir-la? Oi que no deixaràs de reivindicar la independència? Doncs aquesta és la via que pretén la plataforma del vot per la independència: saltar-se les normes espanyoles. PD: crec que seria bo crear un debat en persona per aclarir-nos sobre les avantatges i els inconvenients de cada vot, ja que aquí em sembla que no en treurem pas l'entrellat 
Pel que sembla l'única persona que ha vingut a buscar vots ets tu, ja que el teu últim missatge és un exemple de llibre de demagògia. Dius que el meu únic argument que dóno a favor del no són atacs contra el nul quan, de fet, el que estem fent és plantejar els pros i contres del vot nul i el vot no per avaluar els seus afectes polítics i de futur. A més, ja he dit que el NO té efectes jurídics i planteja un pols amb el SI, cosa que el nul no ho fa. En fi, que el vot nul té unes ventatges no t'ho nega ningú, ara bé, penso que el vot NO en té de millors. I aquí estem, no pas en si ataco o deixo d'atacar. En segon lloc, uan afirmo "ja sigui un altre estatut o la independència" el que estic dient, i ho he dit en infinitat de vegades, és que la victòria del SI a l'estatut TANCA la porta a l'estructuació de qualsevol altre projecte, ja que posa punt i final al procés de debat Catalunya-Espanya. Per aquest motiu és essencial mantenir aquest debat obert, i per aquest motiu l'estatut no ha de sortir refrendat. L'única opció que permet això és el NO, car com he dit abans és l'únic vot que planteja un pols contra el SI. En tercer lloc, dónes per suposat que la meva línia per assolir la independència és la de demanar-la a l'estat espanyol. Vistes les estructures basades en tòpics i prejudicis en relació a mi el més sensat que podria fer seria abandonar aquest debat i no perdre tande temps, ja que pel que es veu he estat perdent el temps. Però bé, continuo... Un procés cap a la independència es podrà plantejar quan hi hagia majoria independentista al Parlament de Catalunya, fins que això no sigui una realitat la independència és IMPOSSIBLE. I no hi ha cap mètode per aconseguir-la, i menys utilitzant unes paperetes especials un referèndum autonomicista que comptaran com nules. Iniciativa, a més, que no gaudeix dels suport de cap organització o partit important que després del referèndum pugui ser capaç de transformar aquesta iniciativa en política i accions concises. La història de que el món mundial s'adonaria que Catalunya vol la independència i llavors vindria un cavaller blanc a salvar-nos és adolescent i immadur. Per tant, queda clar que la independència l'assolirem quan hi hagi majoria al Parlament i quan una majoria dels catalans la vulguin. Els esforços de l'independentisme han d'anar enfocats per a convèncer els catalans de la necessitat de la independència i a crear un teixit associatiu, sindical i partidista que transformi la ideologia independentista en accions concretes. El vot nul, avui ja condemnat en el fracàs a causa de la pèrdua del principal suport que tenia (ERC), careix de lideratge i, per tant, perd qualsevol consecussió política i ressó mediàtic. Però bé, aquests són arguments que podrien esdevenir tendenciosos; els que considero de pes són els que he explicat més amunt en referència a la necessitat de mantenir obert el debat Catalunya-Espanya ja que ens afavoreix. I si, estic d'acord amb tu que aquest debat és tan complex i té tantes variables que es fa impossible tractar-lo amb tot el rigor que necessitat a través d'un fòrum. Estic d'acord que el cara a cara és el millor mètode per a transmetre ides i contraposar opinions. La prova és que, pel que veig, estem parlant idiomes diferents i és molt probable que si parléssim cara a cara ens acabéssim entenent. Salut!